ddrg/super_eurlex huggingface dataset:
SL Uradni list Evropske unije C 475/9

Sklep Sodišča (osmi senat) z dne 5. oktobra 2016 (predlog za sprejetje predhodne odločbe Amtsgericht Dresden – Nemčija) – Ute Wunderlich/Bulgarian Air Charter Limited

(Zadeva C-32/16) (1)

((Predhodno odločanje - Člen 99 Poslovnika Sodišča - Neobstoj razumnega dvoma - Letalski prevoz - Uredba (ES) št. 261/2004 - Člen 2(l) - Pojem „odpoved“ - Let z nenačrtovanim vmesnim postankom))

(2016/C 475/12)

Jezik postopka: nemščina

Predložitveno sodišče

Amtsgericht Dresden

Stranki

Tožeča stranka: Ute Wunderlich

Tožena stranka: Bulgarian Air Charter Limited

Izrek

Člen 2(l) Uredbe (ES) št. 261/2004 Evropskega parlamenta in Sveta z dne 11. februarja 2004 o določitvi skupnih pravil glede odškodnine in pomoči potnikom v primerih zavrnitve vkrcanja, odpovedi ali velike zamude letov ter o razveljavitvi Uredbe (EGS) št. 295/91 je treba razlagati tako, da leta, pri katerem sta bila kraja vzleta in pristanka v skladu z načrtovanima, je pa prišlo do nenačrtovanega vmesnega pristanka, ni mogoče šteti za odpovedanega.

(1) UL C 165, 10.5.2016.
Sklep Sodišča (deseti senat) z dne 21. septembra 2016 (predlog za sprejetje predhodne odločbe Curtea de Apel Craiova – Romunija) – Rodica Popescu/Direcția Sanitar Veterinară și pentru Siguranța Alimentelor Gorj

(Zadeva C-614/15) (1)

((Predhodno odločanje - Člen 99 Poslovnika Sodišča - Socialna politika - Direktiva 1999/70/ES - Okvirni sporazum o delu za določen čas, sklenjen med ETUC, UNICE in CEEP - Zaporedne pogodbe o zaposlitvi v javnem sektorju za določen čas - Veterinarski asistent na področju nadzora zdravja živali - Javni sektor - Določba 5, točka 1 - Ukrepi za preprečevanje veriženja pogodb o zaposlitvi za določen čas - Pojem „objektivni razlogi“, ki upravičujejo take pogodbe - Nadomeščanje razpoložljivih delovnih mest do dokončanja izbirnih postopkov))

(2016/C 454/25)

Jezik postopka: romunščina

Predložitveno sodišče

Curtea de Apel Craiova

Stranki

Tožeča stranka: Rodica Popescu

Tožena stranka: Direcția Sanitar Veterinară și pentru Siguranța Alimentelor Gorj

Izrek

Določbo 5, točka 1, okvirnega sporazuma o zaposlitvi za določen čas, sklenjenega 18. marca 1999, ki je v prilogi k Direktivi Sveta 1999/70/ES z dne 28. junija 1999 o okvirnem sporazumu o zaposlitvi za določen čas, sklenjenem med ETUC, UNICE in CEEP, je treba razlagati tako, da nasprotuje nacionalni ureditvi, kakršna je bila v postopku v glavni stvari in v okviru katere se podaljšanje zaporednih pogodb o zaposlitvi za določen čas, v javnem sektorju, šteje za upravičeno iz, objektivnih razlogov‘ v smislu te določbe zgolj zato, ker naloge nadzora, ki jih opravlja osebje zaposleno na področju nadzora zdravja živali, niso trajne zaradi razlik v obsegu dejavnosti enot, ki se nadzirajo, razen če – kar pa mora preveriti nacionalno sodišče – je podaljšanje pogodb dejansko namenjeno kritju posebnih potreb zadevnega sektorja, vendar pa razlogi za to niso razlogi vezani na proračun. Poleg tega okoliščina, da se podaljšanje zaporednih pogodb o zaposlitvi za določen čas izvaja do dokončanja izbirnih postopkov ne more zadostovati za to, da bi bila ta ureditev v skladu z navedeno določbo, če se izkaže, da njena konkretna uporaba dejansko vodi do zlorabe zaporednih pogodb o zaposlitvi za določen čas, kar pa mora prav tako preveriti nacionalno sodišče.

(1) UL C 68, 22.2.2016.
1.

Niti iz Direktive 2003/87/ES evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES, kakor je bila spremenjena z Direktivo 2009/29/ES Evropskega parlamenta in Sveta z dne 23. aprila 2009, ob upoštevanju člena 15(3) Sklepa Komisije z dne 27. aprila 2011 o določitvi prehodnih pravil za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES Evropskega parlamenta in Sveta niti iz Sklepa Komisije z dne 5. septembra 2013 v zvezi z nacionalnimi izvedbenimi ukrepi za prehodno brezplačno dodeljevanje pravic do emisije toplogrednih plinov v skladu s členom 11(3) Direktive 2003/87/ES Evropskega parlamenta in Sveta ne izhaja, da bi Evropska komisija pri določitvi največje letne količine pravic do emisije toplogrednih plinov izključila druge emisije kot tiste, ki jih je mogoče pripisati proizvajalcem električne energije.
3.

Učinki ugotovitve neveljavnosti člena 4 in Priloge II k Sklepu 2013/448 so časovno omejeni tako, da, prvič, ta ugotovitev učinkuje le v obdobju 10 mesecev, ki začne teči na dan razglasitve sodbe z dne 28. aprila 2016, Borealis Polyolefine in drugi (C 191/14, C 192/14, C 295/14, C 389/14 in od C 391/14 do C 393/14, EU:C:2016:311), s čimer se Evropski komisiji omogoči, da sprejme potrebne ukrepe, in drugič, ukrepov, ki so bili sprejeti pred tem na podlagi neveljavnih določb, ni mogoče izpodbijati.
SL Uradni list Evropske unije C 68/19

Sklep Sodišča (šesti senat) z dne 17. decembra 2015 (predlog za sprejetje predhodne odločbe Verwaltungsgericht Berlin – Nemčija) – Sandra Bitter kot stečajna upraviteljica Ziegelwerk Höxter GmbH/Bundesrepublik Deutschland

(Zadeva C-580/14) (1)

((Predhodno odločanje - Direktiva 2003/87/ES - Sistem za trgovanje s pravicami do emisije toplogrednih plinov - Kazen za presežne emisije - Sorazmernost))

(2016/C 068/24)

Jezik postopka: nemščina

Predložitveno sodišče

Verwaltungsgericht Berlin

Stranki

Tožeča stranka: Sandra Bitter kot stečajna upraviteljica Ziegelwerk Höxter GmbH

Tožena stranka: Bundesrepublik Deutschland

Izrek

Preučitev postavljenega vprašanja ni razkrila nobenega elementa, ki bi lahko z vidika načela sorazmernosti vplival na veljavnost člena 16(3), drugi stavek, Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES, kakor je bila spremenjena z Direktivo 2009/29/ES Evropskega parlamenta in Sveta z dne 23. aprila 2009, v delu, v katerem določa kazen za presežne emisije v višini 100 EUR za vsako tono ekvivalenta ogljikovega dioksida, izpuščeno iz naprave, za katero upravljavec ni predal pravic.

(1) UL C 96, 23.3.2015.
SL Uradni list Evropske unije C 56/2

Sklep Sodišča (šesti senat) z dne 4. decembra 2014 (predlog za sprejetje predhodne odločbe Curtea de Apel Timişoara – Romunija) – Agenţia de Plăţi şi Intervenţie pentru Agricultură (APIA) – Centrul Judeţean Timiş/Curtea de Conturi a României, Camera de Conturi a Judeţului Timiş

(Zadeva C-304/13) (1)

((Kmetijstvo - Skupna kmetijska politika - Uredba (ES) št. 1782/2003 - Sheme neposrednih podpor - Pogoji za upravičenost do dopolnilnih nacionalnih neposrednih plačil - Pogoj, ki ga predpisi Unije ne določajo - Pogoj, ki se nanaša na neobstoj zapadlega dolga v razmerju do proračuna države in/ali lokalnega proračuna ob vložitvi prošnje za pomoč - Dopustnost - Ne))

(2015/C 056/02)

Jezik postopka: romunščina

Predložitveno sodišče

Curtea de Apel Timişoara

Stranke

Tožeča stranka: Agenţia de Plăţi şi Intervenţie pentru Agricultură (APIA) – Centrul Judeţean Timiş

Tožena stranka: Curtea de Conturi a României, Camera de Conturi a Judeţului Timiş

Ob udeležbi: Agenţia de Plăţi şi Intervenţie pentru Agricultură (APIA) – Bucureşti

Izrek

Člen 143d Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001, kakor je bila spremenjena z aktom o pogojih pristopa Republike Bolgarije in Romunije in prilagoditvah Pogodb, na katerih temelji Evropska unija, in člen 132 Uredba Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 je treba razlagati tako, da nasprotujeta nacionalnemu predpisu, ki od upravičenosti do dopolnilne nacionalne pomoči izključuje proizvajalce, ki imajo ob vložitvi prošnje za pomoč zapadli dolg v razmerju do proračuna države in/ali lokalnega proračuna, če Evropska komisija ni predhodno odobrila pogoja glede neobstoja takega dolga.

(1) UL C 52, 22.2.2014.
SL Uradni list Evropske unije C 409/22

Sklep Sodišča (osmi senat) z dne 4. septembra 2014 – Rütgers Germany GmbH, Rütgers Belgium NV, Deza, a.s., Koppers Denmark A/S, Koppers UK Ltd proti Evropski agenciji za kemikalije (ECHA)

(Zadeva C-290/13 P) (1)

((Pritožba - Člen 181 Poslovnika Sodišča - Uredba (ES) št. 1907/2006 (uredba REACH) - Člen 59 in Priloga XIII - Identifikacija antracenskega olja (antracenska pasta)za snov, ki zbuja izredno veliko skrb in za katero je potreben postopek za pridobitev dovoljenja - Enakost obravnavanja))

2014/C 409/31

Jezik postopka: angleščina

Stranke

Pritožnice: Rütgers Germany GmbH, Rütgers Belgium NV, Deza, a.s., Koppers Denmark A/S, Koppers UK Ltd (zastopnik: K. Van Maldegem, odvetnik)

Druga stranka: Evropska agencija za kemikalije (ECHA) (zastopniki: M. Heikkilä, W. Broere in T. Zbihlej, agenti, J. Stuyck in A.-M. Vandromme, odvetnika)

Izrek

1. Pritožba se zavrne.

2. Družbam Rütgers Germany GmbH, Rütgers Belgium NV, Deza a.s., Koppers Denmark A/S in Koppers UK Ltd se naloži plačilo stroškov.

(1) UL C 252, 31.8.2013.
Sklep Sodišča (deveti senat) z dne 21. oktobra 2014 (predlog za sprejetje predhodne odločbe Bundesgerichtshof – Nemčija) – BestWater International GmbH/Michael Mebes, Stefan Potsch

(Zadeva C-348/13) (1)

(Predhodno odločanje - Približevanje zakonodaj - Avtorska in sorodne pravice - Direktiva 2001/29/ES - Informacijska družba - Usklajevanje določenih vidikov avtorske in sorodnih pravic - Člen 3(1) - Priobčitev javnosti - Pojem - Internetne povezave, s katerimi se dostopa do varovanih del - Uporaba tehnike „framing“)

(2015/C 016/14)

Jezik postopka: nemščina

Predložitveno sodišče

Bundesgerichtshof

Stranke

Tožeča stranka: BestWater International GmbH

Toženi stranki: Michael Mebes, Stefan Potsch

Izrek

Zgolj tega, da je varovano delo, ki je prosto dostopno na enem spletnem mestu, vključeno v drugo spletno mesto s pomočjo povezave, ki uporablja tehniko „framing“, kot je to v postopku v glavni stvari, ni mogoče obravnavati kot „priobčitev javnosti“ v smislu člena 3(1) Direktive 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi, če se s tem zadevno delo ne priobči novi javnosti in do priobčitve ne pride po posebnem tehničnem postopku, ki bi se razlikoval od tistega prvotne priobčitve.

(1) UL C 325, 9.11.2013.
SL Uradni list Evropske unije C 261/19

Sklep predsednika Sodišča z dne 7. maja 2014 (predlog za sprejetje predhodne odločbe Bundesgerichtshof – Nemčija) – Andreas Grund, kot upravitelj v stečajnem postopku v zvezi s premoženjem družbe SR-Tronic GmbH, Jürgen Reiser, Dirk Seidler proti Nintendo Co. Ltd, Nintendo of America Inc.

(Zadeva C-458/13) (1)

2014/C 261/33

Jezik postopka: nemščina

Predsednik Sodišča je odredil izbris zadeve.

(1) UL C 344, 23.11.2013.
1.

Člen 27 Sporazuma o trgovinskih vidikih pravic intelektualne lastnine, ki je Priloga 1 C k Sporazumu o ustanovitvi Svetovne trgovinske organizacije (STO), podpisanim v Marakešu 15. aprila 1994 in potrjenim s Sklepom Sveta 94/800/ES z dne 22. decembra 1994 o sklenitvi sporazumov, doseženih v Urugvajskem krogu večstranskih pogajanj (1986–1994), v imenu Evropske skupnosti, v zvezi z zadevami, ki so v njeni pristojnosti, spada na področje skupne trgovinske politike.
SL Uradni list Evropske unije C 225/54

Sklep Sodišča (deseti senat) z dne 8. maja 2013 (predlog za sprejetje predhodne odločbe Tribunale di Tivoli – Italija) – T

(Zadeva C-73/13) (1)

(Predlog za sprejetje predhodne odločbe - Listina Evropske unije o temeljnih pravicah - Izvajanje prava Unije - Neobstoj - Očitna nepristojnost Sodišča)

2013/C 225/100

Jezik postopka: italijanščina

Predložitveno sodišče

Tribunale di Tivoli

Stranka

Tožeča stranka: T

Predmet

Predlog za sprejetje predhodne odločbe – Tribunale di Tivoli – Razlaga člena 47, tretji odstavek, Listine Evropske unije o temeljnih pravicah in člena 6 Evropske konvencije o varstvu človekovih pravic v povezavi s členom 6 PEU in členom 52(3) Listine o temeljnih pravicah – Pravna pomoč – Nacionalna zakonodaja, ki določa, da nagrada zagovornika ne more presegati povprečnih zneskov v skladu z veljavno poklicno tarifo, če je bila osebi odobrena pravna pomoč

Izrek

Sodišče Evropske unije očitno ni pristojno za odgovor na vprašanje, ki ga je postavilo Tribunale di Tivoli (Italija).

(1) UL C 147, 25.5.2013.
SL Uradni list Evropske unije C 102/5

Sklep Sodišča (deseti senat) z dne 21. novembra 2013 – Kuwait Petroleum Corp., Kuwait Petroleum International Ltd, Kuwait Petroleum (Nederland) BV proti Evropski komisiji

(Zadeva C-581/12 P) (1)

((Pritožba - Omejevalni sporazumi - Nizozemski trg bitumna za tlakovanje cest - Določitev bruto cene bitumna za tlakovanje cest - Določitev rabata v korist graditeljev cest - Obvestilo o sodelovanju iz leta 2002 - Točka 23(b), zadnji odstavek - Delna imuniteta - Dokazi za dejstva, ki jih Evropska komisija prej ni upoštevala - Očitno nedopustna ali očitno neutemeljena pritožba))

2014/C 102/06

Jezik postopka: angleščina

Stranke

Pritožnice: Kuwait Petroleum Corp., Kuwait Petroleum International Ltd, Kuwait Petroleum (Nederland) BV (zastopnika: D. Hull, solicitor in G. Berrisch, odvetnik)

Druga stranka: Evropska komisija (zastopnika: F. Ronkes Agerbeek in P. Van Nuffel, agenta)

Predmet

Pritožba zoper sodbo Splošnega sodišča (šesti senat) z dne 27. septembra 2012 v zadevi Kuwait Petroleum in drugi proti Komisiji (T-370/06), s katero je Splošno sodišče zavrnilo tožbo za razglasitev delne ničnosti Odločbe Komisije C(2006) 4090 final z dne 13. septembra 2006 v zvezi s postopkom po členu 81 ES (Zadeva COMP/F/38.456 – Bitumen (NL)) glede dogovorov o določitvi bruto cene bitumna za tlakovanje cest na Nizozemskem in o določitvi enotnega minimalnega rabata v korist graditeljev cest, udeleženih v omejevalnem sporazumu, in nižjega maksimalnega rabata za druge graditelje cest – Zmanjšanje globe, ki je bila naložena pritožnicam

Izrek

1. Pritožba se zavrne.

2. Kuwait Petroleum Corp., Kuwait Petroleum International Ltd in Kuwait Petroleum (Nederland) BV se naloži plačilo stroškov.

(1) UL C 55, 23.2.2013.
SL Uradni list Evropske unije C 225/44

Sklep Sodišča (osmi senat) z dne 8. maja 2013 – Cadila Healthcare Ltd proti Uradu za usklajevanje na notranjem trgu (znamke in modeli), Novartis AG

(Zadeva C-268/12 P) (1)

(Pritožba - Člen 181 Poslovnika Sodišča - Znamka Skupnosti - Uredba (ES) št. 40/94 - Člen 8(1)(b) - Verjetnost zmede - Besedna znamka ZYDUS - Ugovor imetnika znamke Skupnosti ZIMBUS - Delna zavrnitev registracije s strani odbora za pritožbe UUNT)

2013/C 225/76

Jezik postopka: angleščina

Stranke

Tožeča stranka: Cadila Healthcare Ltd (zastopnik: S. Malynicz, barrister)

Toženi stranki: Urad za usklajevanje na notranjem trgu (znamke in modeli) (zastopnik: A. Folliard-Monguiral, agent), Novartis AG (zastopnik: N. Hebeis, odvetnik)

Predmet

Pritožba zoper sodbo Splošnega sodišča (peti senat) z dne 15. marca 2012 v zadevi Cadila Healthcare Ltd proti UUNT in Novartis (ZYDUS) (T-288/08), s katero je Splošno sodišče zavrnilo tožbo za razveljavitev, ki jo je vložil predlagatelj besedne znamke „ZYDUS“ za proizvode iz razredov 3, 5 in 10 zoper odločbo R 1092/2007-2 drugega odbora za pritožbe Urada za usklajevanje na notranjem trgu (UUNT) z dne 7. maja 2008, s katero je bila v delu zavrnjena pritožba zoper odločbo oddelek za ugovore, ki je v delu zavrnil registracijo navedene znamke v okviru ugovora imetnika znamke Skupnosti „ZIMBUS“ za proizvode iz razreda 5 – Verjetnost zmede – Podobnost proizvodov in znakov – Člen 8(1)(b) Uredbe (ES) št. 40/94, ki je postal člena 8(1)(b) Uredbe (ES) št. 207/2009)

Izrek

1. Pritožba se zavrne.

2. Cadila Healthcare Ltd se naloži plačilo stroškov.

(1) UL C 258, 25.8.2012.
SL Uradni list Evropske unije C 377/2

Sklep Sodišča (osmi senat) z dne 17. oktobra 2013 (predlog za sprejetje predhodne odločbe Tribunale Amministrativo Regionale per il Lazio – Italija) – Sky Italia Srl proti Autorità per le Garanzie nelle Comunicazioni, Commissione di Garanzia dell’Attuazione della Legge sullo Sciopero nei Servizi Pubblici Essenziali

(Zadeva C-376/12) (1)

(Elektronska komunikacijska omrežja in storitve - Direktiva 2002/20/ES - Člen 12 - Upravne pristojbine, naložene podjetjem zadevnega sektorja - Nacionalna ureditev, ki operaterjem elektronskih komunikacij nalaga plačilo pristojbine, namenjene kritju stroškov delovanja nacionalnih regulativnih organov)

2013/C 377/03

Jezik postopka: italijanščina

Predložitveno sodišče

Tribunale Amministrativo Regionale per il Lazio

Stranke

Tožeča stranka: Sky Italia Srl

Toženi stranki: Autorità per le Garanzie nelle Comunicazioni, Commissione di Garanzia dell’Attuazione della Legge sullo Sciopero nei Servizi Pubblici Essenziali

Ob udeležbi: Television Broadcasting System SpA, Wind Telecomunicazioni SpA

Predmet

Predlog za sprejetje predhodne odločbe – Tribunale Amministrativo Regionale per il Lazio – Razlaga člena 12 Direktive 2002/20/ES [E]vropskega parlamenta in Sveta z dne 7. marca 2002 o odobritvi elektronskih komunikacijskih omrežij in storitev (Direktiva o odobritvi) (UL, posebna izdaja v slovenščini, poglavje 13, zvezek 29, str. 337) – Upravne pristojbine naložene podjetjem – Zakonodaja, ki določa, da vse stroške nacionalnega regulativnega organa, ki jih ne krije država, krijejo podjetja zadevnega sektorja ob upoštevanju prihodkov, ki jih ta podjetja ustvarijo s prodajo blaga ali opravljanjem upoštevnih storitev

Izrek

Člen 12 Direktive 2002/20/ES [E]vropskega parlamenta in Sveta z dne 7. marca 2002 o odobritvi elektronskih komunikacijskih omrežij in storitev (Direktiva o odobritvi) je treba razlagati tako, da ne nasprotuje ureditvi države članice, kot je ta v postopku v glavni stvari, na podlagi katere je podjetjem, ki zagotavljajo elektronske komunikacijske storitve in omrežja, naložena pristojbina, namenjena kritju vseh stroškov nacionalnega regulativnega organa, ki jih ne krije država, in katere znesek se določi ob upoštevanju prihodkov, ki jih ustvarijo ta podjetja, pod pogojem, da je ta pristojbina namenjena izključno kritju stroškov z zvezi z dejavnostmi, navedenimi v odstavku (1)(a) te določbe, da skupni prihodki, pridobljeni na podlagi navedene pristojbine, ne presegajo vseh stroškov, povezanih s temi dejavnostmi, in da se ta pristojbina podjetjem naloži objektivno, transparentno in sorazmerno, kar mora preveriti predložitveno sodišče.

(1) UL C 311, 13.10.2012.
SL Uradni list Evropske unije C 129/4

Sklep Sodišča (prvi senat) z dne 14. marca 2013 (predlog za sprejetje predhodne odločbe Rechtbank te Rotterdam – Nizozemska) – kazenski postopek zoper EBS Le relais Nord Pas De Calais

(Zadeva C-240/12) (1)

(Predlog za sprejetje predhodne odločbe - Nedopustnost)

2013/C 129/07

Jezik postopka: nizozemščina

Predložitveno sodišče

Rechtbank te Rotterdam

Stranka v postopku v glavni stvari

EBS Le relais Nord Pas De Calais

Predmet

Predlog za sprejetje predhodne odločbe – Rechtbank te Rotterdam (Nizozemska) – Razlaga členov 15 in 26(1) Uredbe Sveta (EGS) št. 259/93 z dne 1. februarja 1993 o nadzorovanju in kontroli pošiljk odpadkov znotraj Evropske skupnosti, v Skupnost in iz nje (UL, posebna izdaja v slovenščini, poglavje 15, zvezek 2, str. 176) in člena 2, točka 32, Uredbe (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov (UL L 190, str. 1) – Pojem „tranzit“ – Pošiljka odpadkov po morju iz države članice v državo, za katero Sklep OECD ne velja – Vmesni pristanek v pristanišču neke druge države članice

Izrek

Predlog za sprejetje predhodne odločbe, ki ga je vložilo Rechtbank te Rotterdam (Nizozemska) z odločbo z dne 4. maja 2012, je očitno nedopusten.

(1) UL C 243, 11.8.2012.
SL Uradni list Evropske unije C 303/8

Sklep Sodišča (peti senat) z dne 4. julija 2012 – (predlog za sprejetje predhodne odločbe Giudice di Pace di Revere – Italija) – kazenski postopek zoper Majalija Abdela

(Zadeva C-75/12) (1)

(Predlog za sprejetje predhodne odločbe - Neobstoj opisa spora o glavni stvari - Očitna nedopustnost)

2012/C 303/17

Jezik postopka: italijanščina

Predložitveno sodišče

Giudice di Pace di Revere

Stranka v kazenskem postopku v glavni stvari

Majali Abdel

Predmet

Predlog za sprejetje predhodne odločbe – Giudice di Pace di Revere – Razlaga členov 2, 4, 6, 7, 8, 15 in 16 Direktive 2008/115/ES Evropskega parlamenta in Sveta z dne 16. decembra 2008 o skupnih standardih in postopkih v državah članicah za vračanje nezakonito prebivajočih državljanov tretjih držav (UL L 348, str. 98) in člena 4(3) PEU – Nacionalna ureditev, ki tujcu, ki je nezakonito vstopil na nacionalno ozemlje ali je tam nezakonito prebival, nalaga plačilo denarne kazni – Dopustnost kaznivega dejanja nezakonitega bivanja – Možnost nadomestitve denarne kazni s kaznijo izgona za obdobje najmanj pet let ali kaznijo omejitve svobode („permanenza domiciliare“) – Obveznost držav članic v času, ko teče rok za prenos direktive.

Izrek

Predlog za sprejetje predhodne odločbe, ki ga je vložilo Giudice di pace di Revere (Italija) z odločbo z dne 26. januarja 2012, je očitno nedopusten.

(1) UL C 118, 21.4.2012.
SL Uradni list Evropske unije C 108/5

Sklep Sodišča (deveti senat) z dne 27. novembra 2012 (predlog za sprejetje predhodne odločbe Inalta Curte de Casație și Justiție – Romunija) – SC „AUGUSTUS“ Iași SRL proti Agenția de Plăți pentru Dezvoltare Rurală și Pescuit

(Zadeva C-627/11) (1)

(Predlog za sprejetje predhodne odločbe - Očitna nedopustnost)

2013/C 108/09

Jezik postopka: romunščina

Predložitveno sodišče

Inalta Curte de Casație și Justiție

Stranki

Tožeča stranka: SC „AUGUSTUS“ Iași SRL

Tožena stranka: Agenția de Plăți pentru Dezvoltare Rurală și Pescuit

Predmet

Predlog za sprejetje predhodne odločbe – Inalta Curte de Casație și Justiție – Razlaga Uredbe Sveta (ES) št. 1268/1999 z dne 21. junija 1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju (UL, posebna izdaja v slovenščini, poglavje 11, zvezek 31, str. 268) in Uredbe Sveta (ES) št. 1260/1999 z dne 21. junija 1999 o splošnih določbah o Strukturnih skladih (UL, posebna izdaja v slovenščini, poglavje 14, zvezek 1, str. 31) – Ukinitev in vračilo finančne pomoči Skupnosti, dodeljene v okviru programa SAPARD, v primeru nepravilnosti – Upravičenost izdatkov – Višja sila – Utemeljitev – Pojma „ekonomska učinkovitost“ in „donosnost“

Izrek

Predlog za sprejetje predhodne odločbe, ki ga je Înalta Curte de Casație și Justiție – Secția de contencios administrativ și fiscal (Romunija) vložilo z odločbo z dne 3. novembra 2011, je očitno nedopusten.

(1) UL C 65, 3.3.2012.